Her til morgen blev vartegnet for Hirtshals Mejeri fjernet. 
Kort før klokken otte torsdag morgen blev den store mælkekarton fjernet, som har stået foran mejeriet i flere år.

Produktionen lukkede ned i sidste måned efter mejeriets ejer, Arla Foods, ikke længere ville fortsætte produktionen af mælkeprodukter i Hirtshals. Det er et faldende salg, der er baggrunden for lukningen. På knap to år er salget af produkter fra Hirtshals Mejeri halveret. Tilbage i januar 2009 indgik Hirtshals Mejeri et samarbejde med Arla Foods, og de har sammen forsøgt at vende udviklingen og den negative salgskurve.